Държавен вестник, бр. 27, 2019 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  27
телефонни разговори, лицата, получаващи 
пазарното проучване, следва в срок от пет 
работни дни след тяхното получаване да:
1. подпишат тези протоколи или бележки, с 
което се съгласяват с тяхното съдържание; или
2. предоставят на разкриващия участник 
на пазара своя собствена версия на онези 
надлежно подписани протоколи или бележки, 
с чието съдържание не са съгласни.
Г л а в а  т р е т а
ВОДЕНЕ НА РЕГИСТРИ. СРОК ЗА СЪХРА-
НЯВАНЕ НА ИНФОРМАЦИЯТА
Чл. 8. (1) Лицето, получаващо пазарни 
проучвания, води регистри на:
1. вътрешните процедури по чл. 2;
2. уведомленията по чл. 3;
3. оценките по чл. 4 и 5, включително 
мотивите за тях;
4. определените финансови инструменти 
по чл. 6;
5. лицата, които работят за него на осно-
вание трудов договор или на които по друг 
начин е възложено изпълнението на задачи, 
поради което имат достъп до информация, 
съобщена по време на пазарните проучвания, 
посочена в хронологичен ред за всяко пазарно 
проучване.
(2) Регистрите по ал. 1 се водят на траен 
носител. Всички документи и информация, 
въз основа на които са извършени записите 
в регистрите по ал. 1, се съхраняват за пе-
риод от най-малко пет години. Информаци-
ята в регистрите по ал. 1 се актуализира до 
края на деня, в който лицето, получаващо 
пазарни проучвания, е узнало съответното 
обстоятелство. В случай че денят на узнаване 
е неработен, информацията, подлежаща на 
вписване в регистър по ал. 1, се въвежда или 
актуализира до края на първия работен ден, 
следващ деня на узнаване.
ДОПЪЛНИТЕЛНА РАЗПОРЕДБА
§ 1. По смисъла на наредбата „разкриващ 
участник на пазара“ е лице по смисъла на 
чл. 3, параграф 1, т. 32 от Регламент (ЕС) 
№ 596/2014.
ЗАКЛЮЧИТЕЛНИ РАЗПОРЕДБИ
§ 2. Наредбата се издава на основание 
чл. 3, ал. 2 от Закона за прилагане на мерките 
срещу пазарните злоупотреби с финансови 
инструменти и е приета с Решение № 496-Н 
от 22.03.2019 г. на Комисията за финансов 
надзор.
§ 3. Комисията за финансов надзор дава 
указания по прилагането на наредбата.
Председател: 
Бойко Атанасов
2239
МИНИСТЕРСТВО 
НА ПРАВОСЪДИЕТО
ИНСТРУКЦИЯ № 1 
от 22 март 2019 г. 
за организацията и реда за осъществяване на 
конвойната дейност от служителите на Глав-
на дирекция „Изпълнение на наказанията“
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази инструкция се уреждат 
организацията, изпълнението, контролът 
и отчетността, включително мерките за 
изолация и охрана при осъществяването 
на конвойната дейност в Главна дирекция 
„Изпълнение на наказанията“ (ГДИН) и 
териториалните є служби. 
(2) Конвоирането по реда на тази инструк-
ция се извършва на основание Закона за 
изпълнение на наказанията и задържането 
под стража (ЗИНЗС) и правилника за при-
лагането му (ППЗИНЗС). Конвоирането по 
реда на тази инструкция не засяга правомо-
щията по конвоиране на Главна дирекция 
„Охрана“ (ГДО).
(3) Конвоирането е отвеждане по определен 
маршрут на лице/а изтърпяващо/и наказание в 
местата за лишаване от свобода (МЛС) или с 
мярка за неотклонение задържане под стража. 
Конвоирането се извършва от конвоен наряд, 
на място или при движение, ходом или със 
специализиран автомобил (СА). 
Чл. 2. Конвойната дейност в МЛС се осъ-
ществява от служителите от надзорно-охрани-
телния състав (НОС), които са завършили курс 
за първоначална професионална подготовка 
и са положили успешно теоретико-практи-
чески изпит. 
Чл. 3. (1) Служителите по чл. 2 конвоират 
следните категории лица:
1. изтърпяващи наказания в местата за 
лишаване от свобода;
2. обвиняеми и подсъдими с мярка за не-
отклонение задържане под стража.
(2) Конвоиране се извършва на:
1. лишени от свобода – от затвор до за-
творническо общежитие и поправителен дом, 
и обратно;
2. лишени от свобода и лица с мярка за 
неотклонение задържане под стража – от и 
до лечебно заведение;
3. лишени от свобода – от и до работни 
обекти.
(3) Конвоираното лице трябва да бъде в 
състояние да се придвижва самостоятелно. 
Здравословното му състояние по време на 
конвоиране не трябва да изисква специални 
медицински познания и грижи от страна на 
конвойния наряд.